cyanic-selkie/wikianc huggingface dataset:
আরোলদ মুকুদি
আরোলদ মুকুদি (Harold Moukoudi; জন্ম: ২৭ নভেম্বর ১৯৯৭) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে ফরাসি ক্লাব সেঁত-এতিয়েন এবং ক্যামেরুন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১২ সালে, মুকুদি ফ্রান্স অনূর্ধ্ব-১৬ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৯ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।
প্রারম্ভিক জীবন
আরোলদ মুকুদি ১৯৯৭ সালের ২৭শে নভেম্বর তারিখে ক্যামেরুনের বঁদিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মুকুদি ফ্রান্স অনূর্ধ্ব-১৬, ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-২০ দলের হয়ে খেলার মাধ্যমে ফ্রান্সের প্রতিনিধিত্ব করেছেন।
২০১৯ সালের ১২ই অক্টোবর তারিখে, ২১ বছর, ১০ মাস ও ১৫ দিন বয়সে, ডান পায়ে ফুটবল খেলায় পারদর্শী মুকুদি তিউনিসিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। উক্ত ম্যাচের ৬৬তম মিনিটে রক্ষণভাগের খেলোয়াড় মাইকেল এনগাদো-এনগাজুইয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ০–০ গোলে ড্র করেছিল। ক্যামেরুনের হয়ে অভিষেকের বছরে মুকুদি সর্বমোট ১ ম্যাচে অংশগ্রহণ করেছেন।
মুকুদি ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত ক্যামেরুন দলে স্থান পেয়েছেন।
দ্বিতীয় বিশ্বযুদ্ধের ঘটনাপঞ্জি
মে
thumb|right|350px|জার্মানির ব্লিৎসক্রিগ পরিকল্পনা, মে ১৯৪০
জানুয়ারি27
লেনিন গার্ড অবরোধ মুক্ত
জানুয়ারি
২৭ অশউইৎজ কনসেন্ট্রেশন ক্যাম্প  মুক্ত করে সোভিয়েত ইউনিয়ন এর সৈন্যরা
সামুরৌ
সামুরৌ (Samurou) ভারতের মণিপুর রাজ্যের থৌবাল জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে সামুরৌ শহরের জনসংখ্যা হল ১৪,২৩২ জন। এর মধ্যে পুরুষ ৫০% এবং নারী ৫০%। এই শহরের জনসংখ্যার ১৬% হল ৬ বছর বা তার কম বয়সী।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে সামুরৌ এর সাক্ষরতার হার বেশি।
যুগীশো ও পালশা গণহত্যা
যুগীশো ও পালশা গণহত্যা হলো ১৯৭১ সালের ১৬ মে বাংলাদেশের স্বাধীনতা যুদ্ধ চলাকালে রাজশাহীর যুগীশো ও পালশা গ্রামে পাকিস্তান সেনাবাহিনী ও স্থানীয় সহযোগী রাজাকার কর্তৃক বাঙালি হিন্দুদের ওপর চালিত পূর্বপরিকল্পিত গণহত্যা। বিভিন্ন সূত্রমতে, এই ঘটনায় পাকিস্তানি বাহিনী ও রাজাকারেরা ৪২ জন বাঙালি হিন্দুকে হত্যা করে।
প্রেক্ষাপট
যুগীশো ও পালশা গ্রাম দুইটি বাংলাদেশের পশ্চিমাঞ্চলের রাজশাহী বিভাগের দূর্গাপুর উপজেলার দেলুয়াবাড়ি ইউনিয়নের অন্তর্ভুক্ত। উভয় গ্রামেই যথেষ্ট পরিমাণে হিন্দু জনগোষ্ঠীর বসতি ছিল। ১৯৬২ সালে পার্শ্ববর্তী পবা থানার দারুসা গ্রামে হিন্দু-মুসলমান দাঙ্গার জেরে যুগীশো গ্রামে পাঁচ-ছয়টি হিন্দুবাড়ি জ্বালিয়ে দেওয়া হয়। এই ঘটনার পর হিন্দুদের ওপর আক্রমণ প্রতিহত করতে হিন্দু ও মুসলিম উভয় সম্প্রদায়ের ব্যক্তিবর্গের সমন্বয়ে একটি শান্তি কমিটি গঠন করা হয়।
ঘটনাবলি
১৯৭১ সালের ১৬ মে সকালে আশেপাশের গ্রামের রাজাকারদের সহায়তায় ছয়টি ভ্যানে পাকিস্তান সেনাবাহিনীর সদস্যরা গ্রামে প্রবেশ করে। মিলিটারির আগমনে আতঙ্কে স্থানীয় রা নিকটবর্তী জঙ্গলে আশ্রয় নেয়। ডাকপিয়ন আবদুল কাদেরের সহায়তায় রাজাকারেরা গ্রামবাসীদের গুপ্তাবস্থা থেকে খুঁজে বের করে। তাদের জিম্মি করে যুগীশো প্রাথমিক বিদ্যালয়ে নিয়ে আসা হয় এবং হিন্দু-মুসলিম আলাদা করে ফেলা হয়।
সৈন্যরা ৪২ জন হিন্দুকে নিকটবর্তী কুঁড়েঘরে নিয়ে গিয়ে মেশিনগানের ব্রাশফায়ারে হত্যা করে। বুলেটের আঘাতের ক্ষত নিয়েও বেঁচে যাওয়া ব্যক্তিরা নড়ার চেষ্টা করলে, তাদের বেয়নেট দিয়ে খুঁচিয়ে হত্যা করা হয়। সৈন্য ও রাজাকারেরা মৃতদেহগুলোকে পাশের পুকুরপাড়ে নিয়ে যায় এবং মাটিচাপা দিয়ে ফেলে। প্রস্থানের সময় তারা ফাঁকা বাড়িগুলোতে অনুপ্রবেশ করে এবং মূল্যবান দ্রব্যাদি লুট করে নিয়ে যায়।
ড. এমএ হাসান তার যুদ্ধ ও নারী গ্রন্থে অন্যান্য অঞ্চলের পাশাপাশি যুগীশো গ্রামের বিধবা নারীদের সাক্ষ্য গ্রহণ করেন। অনেক বিধবা নারী সাক্ষ্য দিয়েছেন কীভাবে তাদের স্বামী, তাদের পুত্রকে রাজাকারেরা শান্তি কমিটির বৈঠকের নাম করে ঘর থেকে তুলে নিয়ে পাকিস্তান সেনাদের হাতে তুলে দিয়েছে। যারা তাদের হাত থেকে বেঁচে ফিরেছিলেন, তাদের অন্ধকারে জঙ্গলে লুকিয়ে থেকে রাতের অন্ধকারে ভারতে পালিয়ে যেতে হয়। যুগীশো ও পালশা গ্রামের গণহত্যার শিকার ব্যক্তিদের বিধবা স্ত্রীদের অনেকে এখনও জীবিত রয়েছেন।
স্মৃতিরক্ষা
১৯৯৬ সালে রাজশাহী জেলা পরিষদ যুগীশো গণকবরের দেখভাল ও রক্ষণাবেক্ষণের জন্য পাঁচ শতক জমি অধিগ্রহণ করে। এলাকাটি দেড়ফুট উঁচু পাঁচিল দ্বারা ঘিরে দেওয়া হয় এবং একটি নামফলকে (স্মৃতি অম্লান) শহিদদের নাম উৎকীর্ণ করা হয়। পরবর্তীতে রাজশাহী জেলা পরিষদ এর ভেতরে একটি স্মৃতিসৌধ নির্মাণ করে, যাতে শহিদদের নাম লেখা ছিল। ২০০৬ সালে আরও কিছু দেহাবশেষ উদ্ধার করা হয়, যা শনাক্তকরণ ও স্বজনদের নিকট হস্তান্তরের অপেক্ষায় রয়েছে। কোনো কোনো প্রতিবেদন অনুযায়ী শহিদদের বিধবা স্ত্রীরা সরকারের নিকট থেকে নিয়মিত ভাতা পান না বলেও দাবি করা হয়।
জেলা পরিষদ কর্তৃক অধিকৃত জমির পাশেই আওয়ামী লীগ নেতা রুস্তম আলীর জমি। ২০০৮ সালে রুস্তম আলী নওপাড়া ইউনিয়ন আওয়ামী লীগের সহ-সভাপতি নির্বাচিত হওয়ার পর গণকবরের স্থান দখল করে ও নামফলক ভেঙে দিয়ে নাটোরের সূফি তৈয়ব আলীর নামে একটি খানকা শরিফ স্থাপন করেন। খানকা শরিফটির নাম সেন “শাহ সূফি হযরত তৈয়ব আলী খানকাহ শরিফ”। স্থানীয়দের আপত্তিতে তিনি খানকা শরীফের গায়ে নামফলকটি সংযোজন করে দেন।
অ্যান্ড্রয়েড পাই
অ্যান্ড্রয়েড "পাই" (Android Pie) অ্যান্ড্রয়েডের নবম প্রধান ও ১৬তম সাধারণ সংস্করণ।
প্রথম মার্চ ৭, ২০১৮ সালে গুগল প্রথম অ্যান্ড্রয়েড পাই-এর ঘোষণা দেয় এবং একইদিন প্রথম ডেভেলপার প্রিভিউ প্রকাশিত হয়।  দ্বিতীয় প্রিভিউ, বেটা হিসেবে ২০১৮ সালের ৭ মে প্রকাশিত হয়। তৃতীয় প্রিভিউ, বেটা ২, মুক্তি পায় জুন ৬, ২০১৮। চতুর্থ প্রিভিউ, বেটা ৩, জুলাই ২ ২০১৮তে মুক্তি পায়। অ্যান্ড্রয়েডের সমাপনী বেটা জুলাই ২৫ ২০১৮ সালে আসে। আগস্ট ৬, ২০১৮ সালে অ্যান্ড্রয়েড "পি", অ্যান্ড্রয়েড "পাই" নামে দাপ্তরিকভাবে মুক্তি পায়
চেন ইউফেং
চেন ইউফেং (陈玉凤, জন্ম: ১৭ জানুয়ারী ১৯৭০) একজন মহিলা চীনা ফুটবল খেলোয়াড়, যিনি ১৯৯৬ গ্রীষ্মকালীন অলিম্পিকে অংশ নিয়েছিলেন।
১৯৯৬ সালে তিনি চীনা দলের সাথে রৌপ্য পদক জিতেছিলেন। তিনি দুটি ম্যাচ খেলেছিলেন।
রোজারিনা ফুটবল লিগ
রোজারিনা ফুটবল লিগ (Liga Rosarina de Football; এছাড়াও সংক্ষেপে এলআরএফ নামে পরিচিত) হচ্ছে আর্জেন্টিনার রোজারিওর ফুটবলের নিয়ন্ত্রক সংস্থা। এই সংস্থাটি ১৯০৫ সালে প্রতিষ্ঠিত হয়েছে। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর আর্জেন্টিনার রাজধানী রোজারিওতে অবস্থিত।
এই সংস্থাটি আঞ্চলিক লিগের মতো প্রতিযোগিতার সকল কার্যক্রম পরিচালনা করে।
আগারগাঁও মেট্রো স্টেশন
আগারগাঁও মেট্রো স্টেশন ঢাকা মেট্রোরেলের একটি স্টেশন। এই স্টেশনটি ঢাকার আগারগাঁওয়ে অবস্থিত। স্টেশনটি এমআরটি লাইন ৬-এর অন্তর্গত।
ইতিহাস
আগারগাঁও মেট্রো স্টেশনটি "প্যাকেজ সিপি-০৪"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। "প্যাকেজ সিপি-০৪"-এর কাজের চুক্তি পায় ইতালীয়-থাই উন্নয়ন পাবলিক কোম্পানি লিমিটেড। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ২০১৭ সালের ২ আগস্ট নির্মাণকাজ শুরু হয়। ২০২১ সালের ডিসেম্বরের মধ্যেই স্টেশনের নির্মাণ কাজ প্রায় সম্পন্ন হয়।
thumb|মেট্রো স্টেশনের প্রবেশপথ
স্টেশনটি ২০২২ সালের ২৮ ডিসেম্বর উদ্বোধন করা হয় ও পরের দিন সর্বসাধারণের জন্য খুলে দেওয়া হয়।
সংযোগ
বাংলাদেশ সড়ক পরিবহন কর্পোরেশন স্টেশন ফার্মগেট ও শাহবাগ হয়ে মতিঝিল পর্যন্ত শাটল বাস সেবা পরিচালনা করে।
সালাম্মাহ আল-এনাজি
সালাম্মাহ আল-এনাজি (জন্ম: ১৩ আগস্ট ১৯৭২) একজন কুয়েতি ফুটবলার। তিনি ১৯৯২ গ্রীষ্মকালীন অলিম্পিকে পুরুষদের টুর্নামেন্টে প্রতিদ্বন্দ্বিতা করেছিলেন।
আ. ফ. ম. বাহাউদ্দিন নাছিম
প্রাথমিক জীবন
আ. ফ. ম. বাহাউদ্দিন নাছিম ১৯৬১ সালের ১১ নভেম্বর তৎকালীন পূর্ব পাকিস্তানের ফরিদপুর জেলার মাদারীপুরে জন্মগ্রহণ করেন। তার পিতার নাম এ. এন. মহিউদ্দিন আহমেদ ও মাতা নূরজাহান বেগম।
শিক্ষাজীবন
আ. ফ. ম. বাহাউদ্দিন নাছিম শেরেবাংলা কৃষি বিশ্ববিদ্যালয় (তৎকালীন বাংলাদেশ কৃষি ইনস্টিটিউট) থেকে কৃষিতে স্নাতক ডিগ্রি অর্জন করেন।
রাজনৈতিক জীবন
আ. ফ. ম. বাহাউদ্দিন নাছিম বাংলাদেশ কৃষি ইনস্টিটিউট (বর্তমানে শেরেবাংলা কৃষি বিশ্ববিদ্যালয়)ছাত্রলীগের সভাপতি ছিলেন। ১৯৮১ সালে মাদারীপুর জেলা ছাত্রলীগের সভাপতি হন। দীর্ঘদিন প্রধানমন্ত্রী শেখ হাসিনার বিশেষ সহকারীও ছিলেন তিনি। ।২০১৯ সালের ২১ ডিসেম্বর বাংলাদেশ আওয়ামী লীগের ত্রি-বার্ষিক সম্মেলনে তিনি দলের যুগ্ম-সাধারণ সম্পাদক পদে আসীন হন। এছাড়াও তিনি বাংলাদেশ আওয়ামী স্বেচ্ছাসেবক লীগের প্রতিষ্ঠাকালীন সভাপতি।
হেরাক্লিওন ফুটবল ক্লাব অ্যাসোসিয়েশন
হেরাক্লিওন ফুটবল ক্লাব অ্যাসোসিয়েশন (Ένωση Ποδοσφαιρικών Σωματείων Ηρακλείου, Heraklion Football Clubs Association; এছাড়াও সংক্ষেপে এইচএফসিএ নামে পরিচিত) হচ্ছে গ্রিসের হেরাক্লিওনের ফুটবলের নিয়ন্ত্রক সংস্থা। এই সংস্থাটি ১৯২৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি, এর পাশাপাশি প্রতিষ্ঠার বছরেই সংস্থাটি এইচএফএফের সদস্যপদ লাভ করে। এই সংস্থার সদর দপ্তর গ্রিসের হেরাক্লিওনে অবস্থিত।
এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে হেরাক্লিওন ফুটবল ক্লাব অ্যাসোসিয়েশনের সভাপতির দায়িত্ব পালন করছেন নিকোস সোরৎসগ্লু।
কৃষ্ণেন্দু নারায়ণ চৌধুরী
কৃষ্ণেন্দু নারায়ণ চৌধুরী হলেন পশ্চিমবঙ্গের মালদা জেলার একজন রাজনৈতিক নেতা। তিনি ইংরেজবাজার বিধানসভা কেন্দ্রের বিধায়ক ছিলেন এবং ছিলেন পশ্চিমবঙ্গের পর্যটন মন্ত্রী।
ক্যাপিটাল ফুটবল (নিউজিল্যান্ড)
এই সংস্থাটি ঘরোয়া ফুটবলে সেন্ট্রাল প্রিমিয়ার লীগ এবং ক্যাপিটাল ফুটবল ডাব্লিউ-লীগের মতো প্রতিযোগিতার সকল কার্যক্রম পরিচালনা করে।
ওয়েন লিরং
ওয়েন লিরং (জন্ম: ২ অক্টোবর ১৯৬৯) একজন মহিলা চীনা ফুটবল খেলোয়াড়, যিনি ১৯৯৬ গ্রীষ্মকালীন অলিম্পিক এবং ২০০০ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
১৯৯৬ সালে তিনি চীনা দলের সাথে রৌপ্য পদক জিতেছিলেন। তিনি চারটি ম্যাচ খেলেছেন, কিন্তু সেমিফাইনালে বিদায়ের পর ফাইনাল মিস করেছিলেন।
চার বছর পর তিনি চীনা দলে ছিলেন, যারা মহিলাদের টুর্নামেন্টে পঞ্চম স্থান অধিকার করেছিল। তিনটি ম্যাচই খেলেছিলেন।
মুকুন্দপুর ইউনিয়ন, বিরামপুর
মুকুন্দপুর ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার একটি প্রশাসনিক এলাকা।
ইতিহাস
মুকুন্দপুর ইউনিয়ন বিরামপুর উপজেলার একটি ঐতিহ্যবাহী সব ধরনের সবজী চাষের অঞ্চল। কাল পরিক্রমায়, সরকার ও বিভিন্ন বেসরকারী প্রতিষ্ঠান, স্থানীয় গণ্যমান্য ব্যক্তির সহযোগীতায় আজ মুকুন্দপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সুউজ্জ্বল।
আয়তন
ইউনিয়নটির আয়তন ৩৩.৪৫৭ বর্গ কি.মি.। ইউনিয়নটির মোট আবাদী জমির পরিমাণ ১৪০০ হেক্টর।
লোকসংখ্যা
এই ইউনিয়নে প্রায় ১৯,৭১১ জন বসবাস করেন।
শিক্ষা
ইউনিয়নটির শিক্ষার হার ৪৫.০৬% (২০০১ এর শিক্ষা জরীপ অনুযায়ী)। এখানে সরকারী প্রাথমিক বিদ্যালয় মোট ১০ টি এবং অন্যান্য প্রাথমিক বিদ্যালয় ০৩টি রয়েছে। তাছাড়াও উচ্চ বিদ্যালয় ২টি, মাদ্রাসাও এতিমখানা ২টি রয়েছে।
গ্রামসমূহের তালিকা
মুকুন্দপুরে গ্রামের সংখ্যা ৩১টি এবং মৌজার সংখ্যা ১৪টি। এখানে ১টি সাপ্তাহিক হাট রয়েছে। গ্রামগুলো হল-
অনুষ্ঠান ও সংস্কৃতি
মুকুন্দপুর ইউনিয়নে বিভিন্ন ধরনের সাংস্কৃতিক সংগঠন  আছে। এদের মধ্যে যেসকল আদিবাসীরা  সাংস্কৃতিক অনুষ্ঠান পালন করে থাকে। যেমন: উড়ুম্বা আদিবাসী  সাংস্কৃতিক সংগঠন, হরেকৃষ্ণপুর আদিবাসী  সাংস্কৃতিক সংগঠন, বিশ্বনাথপুর আদিবাসী সাংস্কৃতিক সংগঠন, মুকুন্দপুর বরাগীপাড়া আদিবাসী সাংস্কৃতিক সংগঠন, পলিখাঁপুর খামারপাড়া আদিবাসী সাংস্কৃতিক সংগঠন ইত্যাদি।
অঙ্কুর মিত্তল
অঙ্কুর মিত্তল (Ankur Mittal),(জন্ম ৩০ মার্চ ১৯৯২) একজন ভারতীয় শ্যুটার, তিনি ২০১৪ গ্লাসগো, স্কটল্যান্ড কমনওয়েলথ গেমসের শুটিং প্রতিযোগিতায় যোগ্যতা রাউন্ডে দ্বিতীয় এবং ফাইনালের জন্য যোগ্যতা অর্জন করেন। ২০১৭ সালে বিশ্ব চ্যাম্পিয়নশিপে রৌপ্য পদক জিতেছেন। ২০১৮ সালে, কমনওয়েলথ গেমস, গোল্ড কোস্ট, কুইন্সল্যান্ডে ব্রোঞ্জ পদক পান।
প্রাথমিক ও ব্যক্তিগত জীবন
অঙ্কুর মিত্তালের জন্ম ৩০ মার্চ, ১৯৯২ সালে ভারতের দিল্লিতে। তিনি হরিয়ানা রাজ্য থেকে এসেছেন। তিনি প্রাক্তন ডাবল ট্র্যাপ শ্যুটার অশোক মিত্তালের পুত্র, অঙ্কুর সেন্ট মার্গারেট সিনিয়র মাধ্যমিক বিদ্যালয়ের থেকে শিক্ষা লাভ করেন। তার ভাই অজয় ​​মিত্তালও ডাবল ট্র্যাপ শ্যুটার। প্রাথমিক ভাবে তিনি একক ট্র্যাপ শ্যুটিং ইভেন্ট দিয়ে শুরু করেন, পরে তিনি তার পিতা আর ভাইয়ের পথ ধরে ডাবল ট্র্যাপ ইভেন্টের প্রশিক্ষণ শুরু করেন এবং এই ইভেন্টে তিনি প্রিয় হয়ে যায়।
২০১৪, কমনওয়েলথ গেমস, গ্লাসগো, স্কটল্যান্ড
২৭ জুলাই ২০১৪ সালে, গ্লাসগো, স্কটল্যান্ডে, কমনওয়েলথ গেমস, ব্যারি বুদদান শুটিং রেঞ্জে, পুরুষদের ডাবল ট্র্যাপ ইভেন্টে, অঙ্কুর ১৩২ পয়েন্টের স্কোরের সাথে যোগ্যতা রাউন্ডে দ্বিতীয় স্থান অর্জন করার পর, তিনি সেমি-ফাইনালে দুর্ভাগ্যক্রমে ভাল পারফরম্যান্স করেননি এবং ২৫ পয়েন্টের হতাশজনক স্কোর দিয়ে পঞ্চম স্থান পান।
২০১৭, আইএসএসএফ বিশ্বকাপ, দিল্লি, ভারত
২০১৭ সালে, দিল্লিতে, আইএসএসএফ ওয়ার্ল্ড কাপে ভারতকে ডাবল ট্র্যাপ শুটিং (পুরুষদের) ইভেন্টে অংশগ্রহণ করে অঙ্কুর একটি রৌপ্য পদক জিতেছিলেন।
২০১৭, আইএসএসএফ ওয়ার্ল্ড চ্যাম্পিয়নশিপ, আকাপুলকো, মেক্সিকো
২০১৭ সালে, আকপুলকো, মেক্সিকোতে, আইএসএসএফ ওয়ার্ল্ড চ্যাম্পিয়নশিপের ডাবল ট্র্যাপ শুটিং (পুরুষদের) ইভেন্টে অঙ্কুর স্বর্ণ পদক জিতেছিলেন।
সপ্তম এশিয়ান শটগান চ্যাম্পিয়নশিপস, আস্তানা, কাজাখস্তান
২০১৭ সালে, কাজাখস্তানের আস্তানাতে, সপ্তম এশিয়ান শটগান চ্যাম্পিয়নশিপে, অঙ্কুর ডাবল ট্র্যাপ শুটিং (পুরুষদের) ইভেন্টের পাশাপাশি ডাবল ট্র্যাপ শুটিং (পুরুষদের) দলগত ইভেন্টেও স্বর্ণ পদক জিতেছিলেন।
২০১৭, আইএসএসএফ বিশ্ব চ্যাম্পিয়নশিপ মস্কো, রাশিয়া
২০১৭ সালে, মস্কোতে, রাশিয়াতে আইএসএসএফ শটগান ওয়ার্ল্ড চ্যাম্পিয়নশীপের অঙ্কুর ডাবল ট্র্যাপ শুটিং (পুরুষদের) ইভেন্টে অংশগ্রহণ করে একটি রৌপ্য পদক লাভ করেন।
২০১৭, কমনওয়েলথ চ্যাম্পিয়নশিপ, ব্রিসবেন, অস্ট্রেলিয়া
২০১৭ সালে, অস্ট্রেলিয়ার ব্রিসবেনে কমনওয়েলথ চ্যাম্পিয়নশিপে ডাবল ট্র্যাপ শুটিং (পুরুষ) ইভেন্টে অঙ্কুর স্বর্ণ পদক জিতেছিলেন।
অঙ্কুর মিত্তল ডাবল ট্র্যাপ শুটিং (পুরুষদের) বিশ্বের ১ নম্বরের শিরোপা পান এবং এই কৃতিত্ব অর্জনকারী দ্বিতীয় ভারতীয় শ্যুটার।
২০১৮, কমনওয়েলথ গেমস, গোল্ড কোস্ট, কুইন্সল্যান্ড
২০১৮ সালে, গোল্ড কোস্টে, কুইন্সল্যান্ড, কমনওয়েলথ গেমসে, বেলমন্ট শ্যুটিং রেঞ্জে, ৫৩ পয়েন্টের পেয়ে ডাবল ট্র্যাপ শুটিং (পুরুষদের) ইভেন্টে অঙ্কুর ব্রোঞ্জ পদক জেতেন। ৭৪ পয়েন্ট পেয়ে স্বর্ণ পদক পান স্কটল্যান্ডের ডেভিড ম্যাকম্যাথ এবং ৭০ পয়েন্ট পেয়ে আইল অফ ম্যানের টিম কনেলে রৌপ্য পদক পান। অন্য ভারতীয় শ্যুটার, মোহাম্মদ আসাব, দুর্ভাগ্যক্রমে ভাল পারফরম্যান্স করেননি এবং হতাশজনক স্কোর দিয়ে চতুর্থ স্থান লাভ করেন, তিনি চার বছর আগে ২০১৪ সালের কমনওয়েলথ গেমসে ব্রোঞ্জ পদক পেয়েছিলেন।
বস্তার জেলা
বস্তার জেলা ভারতের মধ্যভাগে অবস্থিত ছত্তিশগড় রাজ্যের একটি জেলা। জেলা সদর শহর জগদলপুর। জেলার আয়তন ১০,৭৫৫.৭৯ বর্গকিলোমিটার । বস্তার জেলা উত্তর-পশ্চিমে নারায়ণপুর জেলা, উত্তরে কোন্দাগাঁও জেলা, পূর্বে নবরংপুর জেলা ও কোরাপুট জেলা দ্বারা এবং দক্ষিণ ও দক্ষিণ পশ্চিমে দান্তেওয়াড়া জেলা এবং পশ্চিমে মহারাষ্ট্রের গড়চিরোলি জেলা দ্বারা আবদ্ধ। এই জেলার সংস্কৃতি মূলত আদিবাসী সংস্কৃতি এবং ওড়িয়া সংস্কৃতির মিশ্রণ।
ইতিহাস
বস্তার ও দান্তেওয়াড়া জেলা পূর্বে বস্তার নাম্নী রাজকীয় রাজ্যের অংশ ছিল। ব্রিটিশ শাসনামলে বস্তার রাজ্য ভারতের একটি স্বাধীন করদ রাজ্য ছিল।এই রাজ্য প্রতিষ্ঠিত হয়েছিল চতুর্দশ শতাব্দীতে অনাম্মদেব দ্বারা, যিনি ওয়ারাঙ্গালের (বর্তমান তেলেঙ্গানা-র অন্তর্গত) কাকতীয় রাজা প্রতাপ রুদ্র দেব এর ভাই ছিলেন।  পরে ১৯৪৭ সালে ভারতের স্বাধীনতার সময় ভারতের সাথে যুক্ত হয় এবং বস্তার ও কঙ্কার রাজ্য মিলিয়ে মধ্যপ্রদেশ রাজ্যের বস্তার জেলা তৈরি হয়। যা ছিল একটি এলাকা ৩৯,১১৪ বর্গকিমি আয়তন বিশিষ্ট এই জেলাটি ছিল ভারতের অন্যতম বৃহত্তম জেলা।.
১৯৯৯ সালে জেলা বিভক্ত হয়ে বর্তমান কালের বস্তার, দান্তেওয়াড়া এবং কঙ্কার জেলা তৈরি হয়েছে এবং ২০১২ সালে পুনরায় বিভক্ত হয়ে কোন্দাগাও জেলা তৈরি হয়। এই সমস্ত জেলাগুলি মিলে বস্তার ডিভিশন গঠিত হয়, যা ২০০০ সালে মধ্যপ্রদেশের আরো ১৫টি জেলার সাথে ছত্তিশগড় রাজ্যের অংশ হিসেবে আত্মপ্রকাশ করে।
চিত্রকূট এবং তীরাথগড় জলপ্রপাত দুটি জগদলপুরের কাছাকাছি অবস্থিত।বস্তার তার প্রথাগত Dasara (Dussera) উৎসবে র জন্যে বিখ্যাত।
জেলা বর্তমানে রেড করিডোরের অংশ। জলপ্রপাত, বনাঞ্চল  ও প্রাচীন মন্দির ও স্থাপত্য  এই অঞ্চলকে পর্যটকদের জন্যে আকর্ষণীয় এবং সুন্দর করে তুলেছে। এই অঞ্চল রেড করিডোরের অংশ হওয়া সত্বেও, আদিবাসী সমাজের প্রতিটি অধ্যায় দ্বারা পর্যটকদের স্বাগত জানানো হয় । গোনডি, হাল্বি, ছত্তিসগড়ী ইত্যাদি কথ্য ভাষা এখানে প্রচলিত হিন্দির সাথে সাথে।এখানকার বৈচিত্র্যপূর্ণ উদ্ভিদকুল ও প্রাণিকুলের সুবাদে বিগত কয়েক দশক ধরে এটি ছত্তিশগড় অঞ্চলের অন্যতম প্রধান পর্যটক আকর্ষণের স্থান।
বিভাগ
প্রশাসনিকভাবে, জেলাটি সাতটি তহসিল - জগদলপুর, বস্তার, বাস্তানার, বকাম্বড়, দরভা, তোকাপাল ও লোহন্দিগুড়া তে বিভক্ত। জেলার একটি মাত্র পৌরসভা, জগদলপুর, যা এই জেলার প্রশাসনিক সদর দপ্তর। এই সুন্দর শহরের  জনসংখ্যা প্রায় ১৫০,০০০।
লোকসভা ও বিধানসভা
বস্তারে একটি লোকসভা কেন্দ্র ও তিনটি বিধান্সভা কেন্দ্র রয়েছে যথাঃ বস্তার, জগদলপুর এবং চিত্রকূট। পরিবহন রেলওয়ে স্টেশন - ১১; আরটিসি ডিপো - ০৩; বিমানবন্দর- জগদলপুর
ভাষা
বস্তারে প্রচলিত উপজাতীয় ভাষাগুলি তিনটি মৌলিক গ্রুপে বিভক্ত: ইন্দো-আরিয়ান, দ্রাবিড় এবং মুন্ডা। গাড়বা, একমাত্র মুন্ডা ভাষা যা জেলায় প্রচলিত আছে, নিজেই একটি গ্রুপ গঠন করে। দ্বিতীয় এবং সর্বাধিক গুরুত্বপূর্ণ গোষ্ঠীটি গোন্দি এবং পারজি (দ্রাবিড় ভাষা)-এর বিভিন্ন উপভাষা অন্তর্ভুক্ত করে। তৃতীয় গ্রুপটি ইন্দো-আর্য ভাষার অন্তর্ভুক্ত, যথা, হালবা ও ভাতরি। দুর্ভাগ্যবশত,গাদবা বিলুপ্তির পথে কারণ গাড়বা যে জনগোষ্ঠীর মাতৃভাষা, তাদের তরুণ সম্প্রদায় ধীরে ধীরে নিজেদের মধ্যে প্রতিদিনের যোগাযোগ এবং জেলার অন্যান্য জাতিগোষ্ঠীর জনগণের সাথে যোগাযোগের জন্য হিন্দি বা হাল্বি ভাষা ব্যবহার করে।
কৃষি
খরিফ মৌসুমে প্রধানত ধানচাষ হয় প্রধানত বৃষ্টিপাতের সুযোগ নিয়ে, প্রায় ২.৩৯ লক্ষ হেক্টর জমিতে ধান উৎপন্ন হয় কিন্তু ছত্তিশগড় এর বস্তার অঞ্চলে এই ফসলের উৎপাদন খুব কম ৮.৫৩ কুইন্টাল/হেক্টর। এই জেলায় সেচযুক্ত এলাকা মাত্র ১.৬৭% এবং সার ব্যবহার ৪.৬কেজি/হেক্টর, যা অন্যান্য অঞ্চলের তুলনায় খুবই কম এবং পর্যাপ্ত ফসল উতপাদনের জন্যে যা যথার্থ নয় । বস্তারের জীবনধারা এখনো প্রাচীনপন্থী। এবং বর্তমানেও, কৃষিকাজের জন্যে প্রাচীন পদ্ধতি অনুশীলনের প্রচলিত প্রথা রয়েছে। এই অঞ্চলে লোহার লাঙ্গলের তুলনায় কাঠের লাঙ্গলের সংখ্যা অনেক বেশি একই ভাবে ট্রাক্টরের থেকে বলদদ্বারা ভূমি কর্ষণ অনেক বেশি জনপ্রিয়। ঐতিহ্যবাহী কৃষি যন্ত্রপাতির ব্যবহার কৃষি উৎপাদন হ্রাস করেছে এই অঞ্চলে। এখানে উতপাদিত খরিফ ফসলঅগুলি হল ধান, বিউলিডাল, অড়হর ডাল, জোয়ার এবং ভুট্টা। রবি ফসলগুলি হল তিল, মুগডাল, সরিষা এবং ছোলা। বন উৎপাদনের সংগ্রহ ও বিক্রয় এবং অন্যান্য বন সম্পর্কিত কাজ ক্ষুদ্র কৃষি আয়ের সম্পূরক। এখানকার বেশিরভাগ লোকই সারা বছর কর্মসংস্থানের সু্যোগ পায় না। বন্যা এবং খরা এর বাতসরিক চক্রটি জীবনধারাকে অত্যন্ত বিপজ্জনক করে তোলে। মানুষ প্রায়ই সংকটের সময়ে স্থানীয় মহাজনদের আশ্রয় নিতে বাধ্য হয়, যা সাধারণত সারাজীবন ঋণজালে জড়িয়ে থাকার শুরু মাত্র। বিকল্প কর্মসংস্থানের সুযোগ না থাকায় এলাকায় দারিদ্র্য অত্যন্ত বেশি। বস্তার মাল্ভূমি অঞ্চলে সেচের সুবিধা রয়েছে শুধুমাত্র ১.২% ভূমিতে । আপাতদৃষ্টিতে এই অঞ্চলে জলসম্পদের প্রাচুরয্য রয়েছে; এই অঞ্চলে ভাল বৃষ্টিপাত হয় কিন্তু নিম্নমানের ভূখণ্ডের কারণে মাটির জল্ধারণ ক্ষমতা খুব কম। বৃষ্টির জল সংরক্ষণ ের ভালো সুযোগ রয়েছে এখানে ।
নাগারনার স্টিল প্ল্যান্ট
ন্যাশনাল মিনারেল ডেভেলপমেন্ট করপোরেশন (এনএমডিিসি) জগদলপুর থেকে ১৬ কিলোমিটার দূরে নগরনারে 3 মেগাওয়াট ক্ষমতাসম্পন্ন গ্রীনফিলি ইন্টিগ্রেটেড স্টিল প্লান্ট স্থাপনের কাজ করছে যার পরিমাণ ২১০ বিলিয়ন মার্কিন ডলার। ২০১৮ সালের মার্চ মাসে প্ল্যান্টের কমিসনিং শুরু হয় ।
টাটা স্টিল প্ল্যান্ট
জগদলপুর থেকে প্রায় 20 কিলোমিটার দূরে লোহান্দিগুড়ায় একটি সবুজ ক্ষেত্র সমন্বিত ইস্পাত কারখানা স্থাপন করার জন্য জুন ২০০৫ সালে ছত্তিশগড় সরকারের সাথে টাটা স্টিলের চুক্তি সই হয়।
লম্বোদর সিমেন্ট উৎপাদন
জগদলপুর থেকে ২০ কিমি দূরে এই সিমেন্ট কারখানাটি রয়েছে।
জীবিকা নির্বাহ
চল্লিশ শতাংশ জীবিকার নির্বাহ হয় অরণ্যের উপর ভিত্তি করে, ৩০ শতাংশ জীবিকা নির্বাহিত হয় কৃষি ভিত্তি করে এবং ১৫ শতাংশ জীবিকা নির্বাহিত হয় পশুপালনের উপর নির্ভর করে। আরো ১৫ শতাংশ জীবিকা নির্বাহিত হয় দৈনিক শ্রমিকের কাজ করে.
কৃষক
কিছু মানুষ, যারা চাষের উপরে প্রায় সম্পূর্ণরূপে নির্ভর করে, তাদের নিজেদের মালিকানাধীন জমি রয়েছে বা অন্যদের জমিতে ভাগচাষ করে তারা।এছাড়া সাথে সাথে গবাদি পশু পালনের উপরেও নির্ভর করে তারা। বর্তমান সময়ে অনেকেই সঙ্গে সঙ্গে কিছু ছোট ব্যবসা বাঁ উৎপাদন শিল্পে যুক্ত হচ্ছে।
শ্রমিক
নিজের জমি হীন বা খুব সামান্য জমি্র মালিক বহু মানুষ খামার এবং নৈমিত্তিক শ্রম হিসাবে কাজ করে বেঁচে আছে। তারা ননফার্ম সেক্টর, খনি, ছোট দোকান, নির্মাণস্থলগুলিতে এবং শহুরে কাজ বাহিনীর অংশ হিসাবে কাজ করে।
কৃষক এবং বনজ উৎপাদন সংগ্রাহক
যাদের কিছু জমি আছে, এবং বন এর আশপাশে বসবাস করে, তাদের জীবকা নির্বাহে অরণ্য অনেক সহায়তা করে। বনের সংলগ্ন এলাকাগুলিতে, বেশিরভাগ মানুষ (যারা কিছু জমির মালিক তারাও) ছোট বনজ উৎপাদন সংগ্রহ করে।পরিবারের খরচ এবং আয়ের একটি প্রধান অংশ বন সংগ্রহের উপর ভিত্তি করে, সম্পূরক আয় প্রদানের কৃষি কর্মকাণ্ড সহ।
সংগঠিত ক্ষেত্র
পাবলিক / প্রাইভেট সংগঠিত ক্ষেত্রগুলিতে চাকরিরর জন্যে মানুষের সাধারণত আনুষ্ঠানিক শিক্ষা প্রয়োজন হয় এবং এই সেগমেন্টে সরকারি খাতের পরিষেবা, এবং অফিস, শিল্প ও শিক্ষা প্রতিষ্ঠান এবং উন্নয়ন সংক্রান্ত সেবাগুলিতে কর্মসংস্থান অন্তর্ভুক্ত রয়েছে।
বস্তারের জনজাতিরা
বস্তার আদতে মুলনিবাসী জনজাতি অধ্যুষিত এবং মোট জনসংখ্যার প্রায় ৭০% উপজাতীয় মানুষজন রয়েছেন, যা ছত্তিশগড়ের মোট আদিবাসী জনসংখ্যার ২৬.৭৬%। বস্তার অঞ্চলের প্রধান গোষ্ঠীগুলি হলো গোন্দ, আভুজ মারিয়া, ভাতরা ভাতরা ইত্যাদি এবং বিভিন্ন সাবকাশ্ত গুলি হল স্যান ভতরা, পিত ভাতরা, আম্নিত ভাতরা, হাল্বা, ধুরভা, মুরিয়া, এবং বিসন হর্ন মারিয়া ইত্যাদি। বস্তারের গোন্দ উপজাতি ভারতের সবচেয়ে বিখ্যাত উপজাতিগুলির একটি, তাদের অনন্য ঘোতুল ব্যবস্থার জন্য পরিচিত। জনসংখ্যার দিক দিয়ে গোন্দরা কেন্দ্রীয় ভারতের বৃহত্তম উপজাতীয় গ্রুপ।
বস্তার অঞ্চলের উপজাতিরা বিশ্বব্যাপী তাদের অনন্য এবং স্বতন্ত্র উপজাতীয় সংস্কৃতি এবং ঐতিহ্যের জন্য পরিচিত। বস্তারের প্রতিটি উপজাতীয় গ্রুপের নিজস্ব স্বতন্ত্র সংস্কৃতি রয়েছে এবং তাদের নিজস্ব অনন্য প্রথাগত জীবনশৈলী উপভোগ করে। প্রতিটি উপজাতি নিজস্ব উপভাষায় বিকশিত হয়েছে এবং তাদের পোশাক, খাদ্যাভ্যাস, কাস্টমস, ঐতিহ্য এবং এমনকি ঈশ্বর ও দেবী বিভিন্ন ফর্ম পূজা মধ্যে একে অপরের থেকে পৃথক।
বিপুল সংখ্যক বস্তার উপজাতি এখনও গভীর বনে বসবাস করে এবং তাদের নিজস্ব সংস্কৃতির সুরক্ষার জন্য বহিরাগতদের সাথে মেলামেশা করে না। বস্তার উপজাতিরা তাদের রঙিন উৎসব এবং কলা ও কারুশিল্পের জন্য পরিচিত। বস্তারের দশেরা এই অঞ্চলের সবচেয়ে বিখ্যাত উৎসব। বস্তারের উপজাতিরা ধাতু দ্বারা আদিবাসী দেবদেবীর মূর্তি নির্মাণ, বুদ্ধিবৃত্তিক প্রাণী, তেলের আলো, কার্ট এবং পশুপাখি নির্মাণে দক্ষতা অর্জন করেছে।
চারু ও কারুশিল্প
হস্তশিল্পটি সর্বাধিক প্রচলিত বস্তারের কোন্দাগাও অঞ্চলে।এই হস্তশিল্পের মাধ্যমে অনেক পণ্য তৈরি করা হয় যেমন জাহাজ, গহনা এবং স্থানীয় দেবতাদের মূর্তি । পণ্য প্রস্তুত করার পদ্ধতিটি বেশ সহজ এবং এটিকে 'লস্ট ওয়াক্স টেকনিক' বলা হয়ে থাকে।
বস্তার জেলা ডোকরা হস্তশিল্প এবং বস্তার কাঠের ক্রাফট থেকে আইটেম প্রস্তুত করার জন্য সুপরিচিত।এই প্রক্রিয়া স্পষ্টতা এবং অনন্য দক্ষতার দাবি রাখে। এই ডোকরা শিল্পের কৌশল থেকে তৈরি শিল্পকর্মগুলি প্রস্তুতির জন্য গোবর, খড় এবং লাল মাটি ব্যবহার করা হয়,যদিও সবচেয়ে গুরুত্বপূর্ণ উপাদান হল মোম। কনট্যুরিং ছাড়াও মোমের ব্যবহার করা হয় আর্টিফ্যাক্ট গুলির একটি অন্তিমস্পর্শ প্রদান করার জন্যে। ছত্তিসগড়ের বেল মেটাল হস্তশিল্প থেকে, শিল্পীদের প্রকৃত প্রতিভাবান এবং সৃজনশীল অনুষঙ্গ এসেছে এবং এইভাবে শিল্পের বেশ কিছু চমৎকার নিদর্শন তৈরি হয়েছে।
তথ্যসূত্র
আইএসবিএন  1  81-89244-96-5
আইএসবিএন  1  978-81-89559-32-8
আর্জেন্টিনীয় ফুটবল লিগ
আর্জেন্টিনীয় ফুটবল লিগ (Argentine Association Football League; এছাড়াও সংক্ষেপে এএএফএল নামে পরিচিত) আর্জেন্টিনার ফুটবলের প্রথম নিয়ন্ত্রক সংস্থা। এই সংস্থাটি ১৮৯১ সালের ৭ই মার্চ তারিখে প্রতিষ্ঠিত হয়েছিল। এটি ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর আর্জেন্টিনার রাজধানী বুয়েনোস আইরেসে ছিল। আনুমানিক ১৮৯১ সালের সেপ্টেম্বর মাসে এই সংস্থাটি বিলুপ্ত হয়েছে। এই সংস্থার উত্তরসূরি সংস্থা হচ্ছে আর্জেন্টিনীয় ফুটবল অ্যাসোসিয়েশন, যেটি বর্তমানে আর্জেন্টিনার সর্বোচ্চ নিয়ন্ত্রক সংস্থা।
এডুয়ার্ডো স্যাভেরিন
এডুয়ার্ডো লুইজ স‍্যাভেরিন (জন্ম ১৯ই মার্চ, ১৯৮২) তিনি একজন ব্রাজিলিয়ান উদ‍্যোক্তা এবং বিনিয়োগকারী. স‍্যাভেরিন ফেসবুক এর একজন সহ-প্রতিষ্ঠাতা. , তিনি ৫৩ মিলিয়ন ফেসবুক শেয়ারের মালিক ফোর্বস এর সমীক্ষা অনুযায়ী তিনি একজন প্রাথমিক পর্যায়ে প্রারম্ভিক বিনিয়োগকারী। ফেসবুকের এই সহ-প্রতিষ্ঠাতা কিউউইকি এবং জুমিও তে বিনিয়োগ করেছেন
স‍্যাভেরিন সেপ্টেম্বর ২০১১ সালে যুক্তরাষ্ট্রের নাগরিকত্ব প্রত্যাহার করেন এবং এই প্রক্রিয়ার মাধ্যমে তিনি আনুমানিক $৭০০ মিলিয়ন কর ফাঁকি দিয়েছেন বলে কিছু সংবাদপত্রে প্রচুর আলোচনা-সমালোচনার প্রকাশ হয় এবং বিতর্কের সৃষ্টি হয় ।. স‍্যাভেরিন বলেন, "সিঙ্গাপুরে তার কাজ এবং জীবিকা নিয়ে আগ্রহ" থাকার কারণে ২০০৯ সাল থেকে তিনি এখানে বসবাস করে আসছেন যার কারণে যুক্তরাষ্ট্রের নাগরিকত্ব ছেড়ে দেন। এবং বলেছেন তিনি আয় করের টাকা এড়ানোর জন্য যুক্তরাষ্ট্র ত্যাগ করেননি।
প্রাথমিক জীবন ও শিক্ষা
এডুয়ার্ডো লুইজ স‍্যাভেরিন ব্রাজিলের সাও পাওলো শহরের একটি ধনী ইহুদি পরিবারে জন্মগ্রহণ করেন। পরবর্তীতে তার পরিবার রিও ডি জেনিরো এ স্থানান্তরিত হয়। স‍্যাভেরিনের পিতা রবার্তো স‍্যাভেরিন, একজন ব্যবসায়ী ছিলেন যিনি পোশাক, জাহাজ এবং রিয়েল এস্টেট ব‍্যবসার সঙ্গে সম্পৃক্ত ছিলেন। তার মা, স্যান্ড্রা, একজন মনোবিজ্ঞানী ছিলেন এবং তার আরও দুটি ভাইবোন আছে। তার (রোমানীয় বংশোদ্ভূত ) দাদা, ইগেনিও স‍্যাভেরিন (ইউজেন স‍্যা্যাভে) রিন টিপ টপের প্রতিষ্ঠাতা, যা শিশুদের পোশাকের একটি ব্র্যান্ড বা প্রতিষ্ঠান হিসেবে পরিচিত। ১৯৯৩ সালে স‍্যাভেরিনের পরিবার মার্কিন যুক্তরাষ্ট্রে অভিবাসন নিয়ে মিয়ামি তে বসতি স্থাপন করে  ।.
মিয়ামি তে স‍্যাভেরিন গ্লিলিভার প্রিপারেটরি স্কুল এ ভর্তি হয়েছিলেন। পরবর্তীতে তিনি হার্ভার্ড বিশ্ববিদ্যালয় এ যোগদান করেন, যেখানে তিনি এলিয়ট হাউস (হার্ভার্ড কলেজ) এলিয়ট হাউস ফিনিক্স এস কে ক্লাব, এবং হার্ভার্ড ইনভেস্টমেন্ট অ্যাসোসিয়েশনের সভাপতি হিসেবে নির্বাচিত হন। হার্ভার্ডে স্নাতকোত্তর কালীন সময়ে, স‍্যাভেরিন ব্রাজিলের ল্যাক ইনসাইডার ট্রেডিং প্রবিধানের সুবিধা গ্রহণ করেন এবং তেল শিল্পে কৌশলগত বিনিয়োগের মাধ্যমে ৩০০,০০০ ডলার আয় করেন।  ২০০৬ সালে স‍্যাভেরিন অর্থনীতিতে হার্ভার্ড বিশ্ববিদ্যালয় থেকে স্নাতক ডিগ্রি সহ  ম্যাগনা কাম লাউড এ স্নাতকোত্তর ডিগ্রি অর্জন করেন।  তিনি হার্ভার্ড বিশ্ববিদ্যালয়ের অন্তর্ভুক্ত আলফা এপসিলন পিআই ব্রাদারহুডের সদস্য।
পেশা
স‍্যাভেরিন হার্ভার্ডে ভর্তি হবার পর, হার্ভার্ডের স্নাতকোত্তরের আরেক ছাত্র সোফোর মার্ক জুকারবার্গ সাথে মিলিত হন। তারা হার্ভার্ড ছাত্রদের জন্য একটি ডেডিকেটেড সোশাল নেটওয়ার্কিং ওয়েবসাইটের অভাবের কথা উল্লেখ করে, ২০০৪ সালে ফেসবুক চালু করার জন্য দুজন একসঙ্গে কাজ করে। সহ-প্রতিষ্ঠাতা হিসেবে, স‍্যাভেরিন চীফ ফাইন্যান্সিয়াল অফিসার এবং ব্যবসা পরিচালকের ভূমিকা পালন করেন।
২০১২ সালের ১৫ মে তারিখে বিজনেস ইনসাইডার জাকারবার্গ হতে প্রাপ্ত একটি ই-মেইল প্রকাশ করে, যেখানে স‍্যাভেরিনকে ফেসবুক থেকে সরিয়ে দেওয়ার কারণ পরিষ্কার ভাবে উল্ল‍্যেখ করা ছিল।
ফেসবুক স‍্যাভেরিনের বিরুদ্ধে একটি মামলা দাখিল করে এবং পরবর্তীতে স‍্যাভেরিন'ও ফেসবুকের বিরুদ্ধে পাল্টা মামলা দাখিল করে। মামলাটি আদালতের বাইরে নিষ্পত্তি করা হয়। নিষ্পত্তির শর্তাবলী প্রকাশ করা হয়নি এবং স‍্যাভেরিনকে কোম্পানির অর্থাৎ ফেসবুকের সহ-প্রতিষ্ঠাতা হিসেবে শিরোনামটি পুনর্বিবেচনা করা হয়েছে। মামলা নিষ্পত্তির পর স‍্যাভেরিন একটি অ-প্রকাশ চুক্তি স্বাক্ষর করেন।
২০১০ সালে, স‍্যাভেরিনের সহযোগিতায় এ‍্যাপোর্টা নামের একটি অনলাইন দাতব্য পোর্টাল খোলা হয়।
ব্যক্তিগত জীবন
স‍্যাভেরিন, এলেন আন্দ্রেজানসেনের সাথে দেখা করেন, যিনি একজন চীনা ইন্দোনেশিয়ান মহিলা। যিনি রাফেলস গার্লস স্কুলে পড়াশোনা করেছিলেন এবং ইন্দোনেশিয়ায় তার পরিবারের বিভিন্ন ব্যবসা প্রতিষ্ঠান রয়েছে।
২৭ শে মার্চ, ২০১৪ তারিখে তাদের বাগদান হয়েছিল এবং ২৫ জুন, ২০১৫ তারিখে ফ্রান্সের রিভিয়ায় তারা বিয়ে করেছিল।
মার্কিন নাগরিকত্ব বাতিল
স‍্যাভেরিন ২০০৯ সাল থেকে সিঙ্গাপুরে বসবাস করে আসছেন। 1998 সালে স‍্যাভেরিন মার্কিন নাগরিক হিসেবে যুক্তরাষ্ট্রে বসবাস করতে থাকেন এবং পরবর্তীতে সিঙ্গাপুরে কাজ এবং বসবাসের আগ্রহের কারণে 2011 সালে তার মার্কিন নাগরিকত্ব বাতিল করেছিলেন। তিনি মূলধন লাভ কর কেও ফেসবুক আইপিওর পরে পরিশোধ করেছেন।  "ওয়াল স্ট্রিট জার্নাল" এর মতে এর মাধ্যমে প্রায় 700 মিলিয়ন ডলারেরও বেশি কর ফাঁকি দিয়েছেন তিনি। মার্কিন যুক্তরাষ্ট্রের নাগরিকত্ব ত্যাগ করার পর, স‍্যাভেরিনকে তার স্টক হোল্ডিংসগুলির মার্ক-টু-মার্কেট মূল্যের 15% মূলধন লাভ করের সমতুল্য একটি প্রবাসী ট্যাক্স দিতে হয়েছিল। যা তার ৫০% এবং; 53 মিলিয়ন শেয়ার।
প্রতিক্রিয়া অনুসারে, মার্কিন সেনেটর চুক Schumer প্রাক্তন প্যাট্রিয়ট অ্যাক্ট চালু করেছিল, যা প্রাক্তন মার্কিন নাগরিকদের উপর অতিরিক্ত কর আরোপ করেছিল, কিন্তু বিলটি কমিটিতে পাশ হয়নি যার ফলে এটি বাস্তবায়ন করা সম্ভব হয়নি।
1996 সাল থেকে রিড সংশোধনী অ্যাটর্নি জেনারেল বলেন যদি ট্যাক্সেশন এড়াতে কেউ নাগরিকত্ব ছেড়ে দেয়, পরবর্তীতে তা পূর্বের নাগরিকদের ওপর বর্তাবে, যা অভ‍্যাসে পরিণত করা কঠিন হবে।
রিড সংশোধনী লেখক জ্যাক রিড হোমল্যান্ড সিকিউরিটির সেক্রেটারি জেনেট নপলিটানো লিখেছেন যে স‍্যাভেরিনকে মার্কিন যুক্তরাষ্ট্রে প্রবেশে নিষিদ্ধ করা হবে।
আচকান
আচকান (अचकन) 'বাঘল বান্দি' নামেও পরিচিত, একটি হাঁটু পর্যন্ত দৈর্ঘ্যের জ্যাকেট যেটি ভারতীয় উপমহাদেশের বেশিরভাগ পুরুষেরা আংরাখার মত পরেন।
ব্যুৎপত্তি
আচকান শব্দটি আংরাখা থেকে উদ্ভূত হয়েছে (সংস্কৃত: अंगरक्षक, অঙ্গ-রক্ষক )। ভারতীয় উপমহাদেশের বিভিন্ন অঞ্চলে আংরাখা পরার চলন ছিল। যদিও এর মূল কাটছাঁট একই রকম ছিল, অঞ্চল থেকে অঞ্চলভেদে এর শৈলী এবং দৈর্ঘ্য ভিন্ন ভিন্ন হত।
ইতিহাস
গ্রীক বয়ান অনুযায়ী, মৌর্য্য যুগে পুরুষ এবং মহিলাদের আচকানের মত পোশাক পরিধান করতে দেখা যেত। এই জাতীয় পোশাকের প্রথম দিকের প্রমাণ দেখতে পাওয়া গেছে ইরানের ভাস্কর্য এবং খোদিত শিলাচিত্রের পাশাপাশি পার্থিয়ান সাম্রাজ্যের চিত্রগুলিতে। ভারতে এই পোশাকের প্রথম দিকের প্রমাণ পাওয়া গেছে কুষাণ সাম্রাজ্যের সময় থেকে, যে সাম্রাজ্য স্থাপিত হয়েছিল মধ্য এশীয় যাযাবর উপজাতি দ্বারা। তবে, যেহেতু কুষাণরা গ্রিকো পার্থিয়া সাম্রাজ্য থেকে তাদের সংস্কৃতির অনেকগুলি দিক গ্রহণ করেছিল, সুতরাং এটি বিশ্বাসযোগ্য যে এই পোশাকটি পার্থিয়ান সংস্কৃতির উত্তরাধিকার। এটিকে শেরওয়ানি থেকে বিভিন্ন দিক দিয়ে আলাদা করা যায়, বিশেষ করে সামনে বোতামের দিক দিয়ে। আচকান ঐতিহ্যগতভাবে পাশের দিকে খোলা থাকে এবং সরু ফিতা দিয়ে বাঁধা হয়। এই শৈলীর খোলাবন্ধ করাটি বাঘল বন্দি নামে পরিচিত। তবে সম্মুখ দিয়ে খোলাবন্ধের বিষয়টি অস্বাভাবিক নয়, যেমনটি আংরাখায় দেখা যায়। বহিঃপরিহিত কোট জাতীয় পোশাকের কারণে শেরওয়ানি সর্বদা সরাসরি সম্মুখ দিয়ে খোলাবন্ধ করতে হয়। আংরাখার মতো আচকান ঐতিহ্যগতভাবে পাটকা দিয়ে পরিধান করতে হয়, পুরো পোশাকটি ঠিকভাবে পরে থাকার জন্য কোমরে কোমরবন্ধ বা ডোরা জড়াতে হয়। যদিও মধ্যযুগীয় সময়ে ঐতিহ্যগতভাবে শেরওয়ানি পরিধান করা হত বিশেষ অনুষ্ঠানের জন্য আলংকারিক বহিরঙ্গন হিসাবে, আচকান সর্বদা ধুতি বা চুড়িদারের সঙ্গে পরিধান করা হয়। আনুষ্ঠানিক এবং অনানুষ্ঠানিক উভয় উপলক্ষে বিভিন্ন কাপড় থেকে তৈরি আচকান পরিধান করা হয়, এটিতে গোটা এবং বাদলার মতো ঐতিহ্যবাহী সূচিকর্ম রয়েছে। আজকের দিনে, ভারতীয় উপমহাদেশে বিবাহ অনুষ্ঠান বা অন্যান্য আনুষ্ঠানিক উৎসব উপলক্ষে বিবাহের পাত্র সাধারণত আচকান পরিধান করে।
ভারত উপমহাদেশে আচকানের বিভিন্ন আঞ্চলিক বৈচিত্র রয়েছে, এবং সেগুলি আঞ্চলিক নামেই পরিচিত, যেমন নেপাল এবং উত্তর-পূর্ব ভারতে দৌরা, দক্ষিণ ভারতে অঙ্গি এবং ভারতীয় হিমালয় অঞ্চলে চোলা বা চোলু।
ওয়ারী থানা
ওয়ারী থানা বাংলাদেশের ঢাকা বিভাগের আওতাভুক্ত ঢাকা জেলার একটি প্রশাসনিক এলাকা বা থানা। এটি ঢাকা মেট্রোপলিটন পুলিশের আওতাভুক্ত। তদারকি কর্মকর্তা হচ্ছেন ডিসি ওয়ারী জোন এবং এসি ওয়ারী জোন। এই থানাটি ঢাকা দক্ষিণ সিটি করপোরেশনের (ডিএসসিসি) ৪১ নম্বর ওয়ার্ডের আওতাধীন।
অবস্থান
টিপু সুলতান সড়কের আব্দুর রহমান কমিউনিটি সেন্টারের ৩য় ও ৪র্থ তলায় এ থানার কার্যক্রম চালু করা হয়েছে। ১ দশমিক ৮০ বর্গকিলোমিটার এলাকা নিয়ে গড়ে উঠেছে নতুন থানা ওয়ারী। ৩/১, হাটখোলা রোড, ঢাকা। টিকাটুলি থেকে হাটখোলা যাওয়ার পথে রাজধানী মার্কেটের পশ্চিম পাশে ডিসি ওয়ারীর অফিসটি অবস্থিত।
সীমানা
উত্তরে গোপীবাগ কাঁচাবাজার হয়ে কিশোরগঞ্জ বাসস্ট্যান্ড ও হোমিওপ্যাথিক মেডিকেল কলেজ। দক্ষিণে রায়সাহেব বাজার হয়ে ধোলাইখাল রাস্তা। পূর্বে দয়াদঞ্জ রেল ক্রসিংয়ের মাঝের রাস্তা হয়ে স্বামীবাগ রেলক্রোসিং এবং পশ্চিমে নবাবপুর রোড হয়ে রায়সাহেব বাজার ক্রসিং পর্যন্ত থানার সীমানা নির্ধারন করা হয়েছে।
ইতিহাস
১৮৮৪ সালে ঢাকার ম্যাজিস্ট্রেট ছিলেন ওয়্যার। তার নামানুসারে ঢাকা শহরের তৎকালীন উপকণ্ঠ এলাকাটি পরিচিত হয়ে উঠেছিল উয়ারী হিসেবে। ১৮৮০ এর দশকে ওয়ারীর সাত শ এক সরকারি খাসজমিতে চাকরিজীবীদের জন্য আবাসিক এলাকা গড়ে তোলে ইংরেজ সরকার। বর্তমানে ওয়ারী বলতে একটি অভিজাত এলাকাকে বোঝায়। ৩ এপ্রিল ২০১২ সাল ঢাকার ৪২তম থানা হিসেবে ওয়ারী থানার কার্যক্রম শুরু হয়। ওয়ারী বিভাগের সূত্রাপুর থানাকে ভেঙ্গে এই থানা গঠন করা হয়।
আত্মনো মোক্ষার্থং জগদ্ধিতায় চ
আত্মনো মোক্ষার্থং জগদ্ধিতায় চ হল ঋক্‌ বেদের একটি শ্লোক। এর অর্থ আত্মনো মোক্ষার্থং অর্থাৎ নিজের মোক্ষলাভের জন্য, চ অর্থাৎ এবং, ও জগদ্ধিতায় বা জগৎ হিতায় অর্থাৎ জগতের সকলের মঙ্গলের জন্য। বিবেকানন্দ প্রাত্যহিক জীবনে প্রায়শই এটি ব্যবহার করতেন এবং এটি ১৮৯৭ সালে প্রতিষ্ঠিত রামকৃষ্ণ মিশন এবং সংশ্লিষ্ট রামকৃষ্ণ মঠের মূলমন্ত্র তথা নীতিবাক্য হয়ে ওঠে।
পটভূমি
উক্তিটিতে দুটি বার্তা রয়েছে। একটি হল নিজের আত্মার পরিত্রাণ অন্বেষণ করা এবং অন্যটি হল জগতের কল্যাণ করা। এই নীতিবাক্যটি 'আত্মা' (আত্মা) এবং 'জগৎ হিতায়' (মানবতার সেবা) এই দুটি ভিন্ন ও সুস্পষ্ট দিককেও দৃঢ়ভাবে আবদ্ধ করে, যা নিজের প্রচেষ্টায় অর্জন করতে হয়। এটি অর্জন করতে নিরন্তর মানুষের প্রচেষ্টা কেবল নিজের পরিত্রাণের জন্যই নয় বৃহত্তর মানবতার সেবা প্রদানের জন্যও প্রয়োজনীয়।
স্বামী বিবেকানন্দের আত্মার মুক্তি ও পরিনির্বাণ নায়ে একটি প্রশ্নে উত্তরে রামকৃষ্ণ পরমহংসদেব তাকে বৈদিক স্তেত্রের এই লাইনটি বলেছিলেন। এরই সাথে রামকৃষ্ণ তখন বিবেকানন্দকে উপদেশ দিয়ে বলেছিলেন যে ব্যাপারটা একটা বিশাল বটবৃক্ষের মতো, যা কেবল ছায়াই দেয় না বরং মানুষকে শান্তিও প্রদান করে থাকে। রামকৃষ্ণের এই নির্দেশনার ফলস্বরূপ বিবেকানন্দ দুটি প্রতিষ্ঠান তৈরি করেন, যথা - রামকৃষ্ণ মঠ এবং রামকৃষ্ণ মিশন, যা জাতি ও ধর্ম নির্বিশেষে সকল শ্রেণীর মানুষের জন্য উন্মুক্ত ছিল। দুটি প্রতিষ্ঠানের নীতিবাক্যই ছিল "আত্মনো মোক্ষার্থম জগদ্ধিতায় চ - আত্মমুক্তি এবং মহাবিশ্বের মঙ্গল"। এই সংজ্ঞায়ন রামকৃষ্ণ আদেশের আদর্শ হয়ে ওঠে। বিবেকানন্দের তৈরি এই নীতিবাক্যটিতে ধর্মান্তরিতকরণের কোনো আধিক্য নেই, তবে এটি একটি দর্শন যা সমস্ত ধর্মের লোকেদের দ্বারাই সাদরে গ্রহণযোগ্য।
প্রভাব
এই নীতিবাক্যটি ব্যবসায় ব্যবস্থাফনার "শ্রেলেকার মডেল"-এর উদ্ভাবন করেছে, যেখানে কাজকে বিশ্বের মঙ্গল করার একটি সুযোগ হিসাবে একইসঙ্গে জীবনের আধ্যাত্মিক এবং বস্তুগত অগ্রগতি অর্জন বলে সংজ্ঞায়িত করা হয়।
ইন্দোনেশিয়ার বালি দ্বীপে বসবাসকারী বিভিন্ন সম্প্রদায়ের মানুষ এই শ্লোকের নীতির প্রতি প্রতিজ্ঞাবদ্ধ, এটি তাদের পূর্বপুরুষদের আধ্যাত্মিক মূল্যবোধ এবং সাংস্কৃতিক ঐতিহ্যকে প্রকাশ করে।
কাজী আজহার আলী
কাজী আজহার আলী (মৃত্যু ১৫ ডিসেম্বর ২০০৯) ছিলেন একজন বাংলাদেশি শিক্ষাবিদ ও সচিব। তিনি বাংলাদেশ ইউনিভার্সিটির প্রতিষ্ঠাতা চেয়ারম্যান ও অবৈতনিক উপাচার্য ছিলেন এবং মোহাম্মদপুর প্রিপারেটরি স্কুল এন্ড কলেজ প্রতিষ্ঠা করেন। ২০০৬ সালে বাংলা একাডেমি তাকে সম্মানসূচক ফেলোশিপ প্রদান করে। তিনি বাংলাদেশ মেডিকেল কলেজের সদস্য ও হার্ট ফাউন্ডেশনের সহ-সভাপতি ছিলেন।
বাংলাদেশের শিক্ষা প্রসারে মানবতার ফেরিওয়ালা। অসংখ্য শিক্ষা প্রতিষ্ঠান এর প্রতিষ্ঠান।
প্রারম্ভিক জীবন
কাজী আজহার বাগেরহাটের ফকিরহাটস্থ সৈয়দ মহল্লায় জন্মগ্রহণ করেন। শিক্ষা জীবনে ঢাকা বিশ্ববিদ্যালয় থেকে স্নাতকোত্তর সম্পন্ন করে ১৯৫৬ সালে শিক্ষকতা পেশায় যোগদান করেন। পরে তিনি কেমব্রিজ বিশ্ববিদ্যালয় এবং হার্ভার্ড থেকে উচ্চতর শিক্ষা গ্রহণ করেন।
কর্মজীবন
কাজী আজহার ১৯৫৮ সালে পাকিস্তান সিভিল সার্ভিসে যোদদান করেন। কার্মজীবনে তিনি রাজবাড়ী মহকুমা প্রশাসক, কুমিল্লা ও রংপুর জেলার অতিরিক্ত কমিশনার, বাংলাদেশ পল্লী উন্নয়ন একাডেমীর মহাপরিচালক, বাংলাদেশ বিদ্যুৎ উন্নয়ন বোর্ড এবং চা উন্নয়ন বোর্ডের চেয়ারম্যানের দায়িত্বও পালন করেন। ১৯৭১ সালে বাংলাদেশ স্বাধীনতা লাভের পর তিনি বাংলাদেশের পাঁচটি মন্ত্রণালয়ে ভিন্ন ভিন্ন সময় সচিব পদে কর্মরত ছিলেন। ভাষা আন্দোলনসহ বিভিন্ন গণ আন্দোলনে সক্রিয়ভাবে অংশ নেন এবং বাংলাদেশের স্বাধীনতা যুদ্ধে ও অবদান রাখেন।
গ্রন্থ
তিনি বেশ কিছু গ্রন্থ রচনা করেন। তার রচিত উল্লেখযোগ্য গ্রন্থের মধ্যে রয়েছে:
মৃত্যু
কাজী আজহার ২০০৯ সালের ১৫ ডিসেম্বর বাংলাদেশ মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।
কঙ্গো (দ্ব্যর্থতা নিরসন)
কঙ্গো নামে আফ্রিকায় দুইটি রাষ্ট্র রয়েছে:
জন এলিয়ট ড্রিঙ্কওয়াটার বিটন
বেথুন সাহেব নামে বিখ্যাত জন এলিয়ট ড্রিঙ্কওয়াটার বিটন (ইংরেজি:John Elliot Drinkwater Bethune) (১৮০১ - আগস্ট ১২, ১৮৫১) ছিলেন এক ভারত প্রেমী ব্রিটিশ রাজকর্মচারী । বেথুন বালিকা বিদ্যালয় (বেথুন স্কুল) ও বেথুন কলেজ প্রতিষ্ঠা করে বাংলার নারী জাগরণের সূত্রপাত করেন। বেথুন কলেজ ভারতীয় উপমহাদেশের প্রথম মহিলা কলেজ। ইংরাজীতে মহাকাব্য লিখতে উদ্যত মাইকেল মধুসূদন দত্তকে বাংলায় লিখতে অনুপ্রেরণা যুগিয়েছিলেন বেথুন সাহেব।
জন্ম ও শিক্ষাজীবন
ইংল্যেন্ড এর ইলিং শহরে বিটন এর জন্ম।তার পিতা ছিলেন স্বনামধন্য জন ড্রিঙ্কওয়াটার বিটন,যিনি "History of the Siege of Gibraltar" বইটি লিখে বিখ্যাত হয়েছিলেন।. ছোটবেলা থেকেই জুনিয়র বিটন মেধাবী ছাত্র ছিলেন।তিনি প্রথমে ওয়েস্টমিনিস্টার স্কুল থেকে পড়াশুনা করেন।পরবর্তীতে তিনি ক্যামব্রিজ বিশ্ববিদ্যালয় এর ট্রিনিটি কলেজ থেকে কৃতিত্বের সাথে পড়া শেষ করেন।এর কিছুদিন পরেই তিনি বার এসোসিয়েশন এ যোগ দেন এবং কিছুদিনের মধ্যে নিজ যোগ্যতাবলে পার্লামেন্ট এর সদস্যও হয়ে যান।মাতৃভাষা ইংরেজি ছাড়াও তিনি গ্রিক,ল্যাটিন,জার্মান,ফরাসি,ইতালীয় ভাষাতেও সাবলীল ছিলেন।এছাড়া কবি হিসেবেও তার বেশ সুনাম ছিল।১৮৪৮ সালে ব্রিটিশ সরকার তাকে ভারতে পাঠায় গভর্নর জেনারেল'স কাউন্সিল এর ল মেম্বার হিসেবে।
দক্ষিণ ইয়েমেন ফুটবল ফেডারেশন
দক্ষিণ ইয়েমেন ফুটবল ফেডারেশন (PDR Yemen Football Federation; এছাড়াও সংক্ষেপে পিডিআরওয়াইএফএফ নামে পরিচিত) দক্ষিণ ইয়েমেনের ফুটবলের সর্বোচ্চ নিয়ন্ত্রক সংস্থা ছিল। এই সংস্থাটি ১৯৪০ সালে প্রতিষ্ঠিত হয়েছিল। এটি প্রতিষ্ঠার ২৭ বছর পর ফুটবলের সর্বোচ্চ সংস্থা ফিফার সদস্যপদ লাভ করেছিল, এর পাশাপাশি প্রতিষ্ঠার ৩২ বছর পর ১৯৭২ সালে সংস্থাটি তাদের আঞ্চলিক সংস্থা এএফসির সদস্যপদ লাভ করেছিল; ১৯৯০ সালে দক্ষিণ ইয়েমেন ফুটবল ফেডারেশন বিলুপ্ত হওয়ার পূর্ব পর্যন্ত উভয় সংস্থার সদস্য ছিল। এই সংস্থার সদর দপ্তর দক্ষিণ ইয়েমেনে অবস্থিত ছিল।
এই সংস্থাটি দক্ষিণ ইয়েমেনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ইয়েমেনি লীগ, ইয়েমেনি প্রেসিডেন্ট কাপ এবং ইয়েমেনি সুপার কাপের মতো প্রতিযোগিতার সকল কার্যক্রম পরিচালনা করতো।
রবি কুমার
রবি কুমার (Ravi Kumar),(জন্ম ১ জানুয়ারী ১৯৯০) একজন ভারতীয় শ্যুটার। তিনি ২০১৪ সালে ইয়ংয়ে অনুষ্ঠিত এশিয়ান গেমস ১০ মিটার এয়ার রাইফেল টিম ইভেন্টে অভিনব বিন্দ্রা এবং সঞ্জীব রাজপুতের সাথে ব্রোঞ্জ পদক জিতেছিলেন। ২০১৮ সালে কুইন্সল্যান্ডের গোল্ড কোস্টে অনুষ্ঠিত কমনওয়েলথ গেমসে, পুরুষদের ১০ মিটার এয়ার রাইফেল ইভেন্টে ব্রোঞ্জ পদক জিতেছিলেন।
প্রাথমিক ও ব্যক্তিগত জীবন
রবি কুমার ১ জানুয়ারি, ১৯৯০ সালে উত্তরপ্রদেশের মিরাটে জন্মগ্রহণ করেন। তিনি ভারতের দিল্লি বিশ্ববিদ্যালয় থেকে স্নাতক হন। তিনি ভারতীয় বিমানবাহিনীতে কাজ করছেন।
২০১৪, এশিয়ান গেমস, ইনচেওন, দক্ষিণ কোরিয়া
২০১৪ সালে, ইনচেওনে, দক্ষিণ কোরিয়ার এশিয়ান গেমস পুরুষদের ১০ মিটার এয়ার রাইফেল দলগত ইভেন্টে, ভারতীয় শুটিং দল ব্রোঞ্জ জিতেছিল এবং ভারতীয় শুটিং দলের এক সদস্য হিসাবে রবি ব্রোঞ্জ পদক পান।
২০১৭, ৬১ তম জাতীয় শুটিং চ্যাম্পিয়নশিপ
২০১৭ সালের এপ্রিল মাসে, তিরুবনন্তপুরমে, ৬১ তম জাতীয় শুটিং চ্যাম্পিয়নশিপ, ন্যাশনাল গেমস শ্যুটিং রেঞ্জে, পুরুষের ১০ মিটার এয়ার রাইফেল ইভেন্টে, ভারতীয় বিমান বাহিনীর রবি কুমার ২৫১.২ পয়েন্ট পেয়ে জাতীয় রেকর্ডে গড়েন এবং স্বর্ণ পদক জিতে নেন। কয়েক মাস আগে তার করা ২২৫.৭ পয়েন্টের রেকর্ড ভঙ্গ করেন তিনি। অর্জুন বাবুতা ২৪৮.৯ পয়েন্টে দ্বিতীয় এবং সঞ্জীব রাজপুত ২২৮.০ পয়েন্ট পেয়ে তৃতীয় স্থানে পান। রবি ভারতীয় বিমান বাহিনীর শুটিং দলের একজন সক্রিয় সদস্য যে দল মোট ১৮৬৮ পয়েন্টে পেয়ে দলগত বিভাগে স্বর্ণ পদক জিতেছিল। ১৮৬৬ পয়েন্ট নিয়ে হরিয়ানা দল রৌপ্য পদক পায় এবং পাঞ্জাবের দল ১৬৪৪ পয়েন্টে পেয়ে ব্রোঞ্জ পদক জিতেছিল।
২০১৮, আইএসএসএফ বিশ্বকাপ
২০১৮ সালে, রবি কুমার তার প্রথম শুটিং বিশ্বকাপ পদক জেতেন, পুরুষদের ১০ মিটার এয়ার রাইফেল ইভেন্টে ২২৬.৪ স্কোর করে ব্রোঞ্জ পদক জিতেছিলেন।
২০১৮, কমনওয়েলথ গেমস, গোল্ড কোস্ট, অস্ট্রেলিয়া
৮ ই এপ্রিল ২০১৮ সালে, বেলমন্ট শ্যুটিং সেন্টারে, ১০ মিটার এয়ার রাইফেল পুরুষের যোগ্যতায় রবি মোট ৬২৬.৮ পয়েন্ট, দ্বিতীয় স্থান লাভ করে ফাইনালের জন্য যোগ্যতা অর্জন করেন। একই দিনে বেলমন্ট শ্যুটিং সেন্টার ফাইনালে, রবি মোট ২২৪.১ পয়েন্ট পেয়ে তৃতীয় স্থানে পান এবং ব্রোঞ্জ পদক জিতে নেন।
ক্লাইড কাম্বারব্যাচ
ক্লাইড এলিয়ট কাম্বারব্যাচ (Clyde Cumberbatch; জন্ম: ১৩ নভেম্বর, ১৯৩৬ - মৃত্যু: ২৯ ডিসেম্বর, ২০১৭) ত্রিনিদাদের পোর্ট-অব-স্পেনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেট আম্পায়ার ছিলেন।
সমগ্র কর্মজীবনে বারো টেস্ট পরিচালনা করেছেন, যার সবগুলোতেই ওয়েস্ট ইন্ডিজ দল সম্পৃক্ত ছিল। এছাড়াও, ১৯৮৪ থেকে ১৯৯৭ সময়কালে ২৬টি একদিনের আন্তর্জাতিকে আম্পায়ারিত্ব করেছেন।
আম্পায়ারিত্ব
১৯৭৯ সালে প্রথম-শ্রেণীর ক্রিকেট ও লিস্ট এ ক্রিকেট খেলা পরিচালনায় অভিষেক ঘটে ক্লাইড কাম্বারব্যাচের। দুই বছর পর ১৯৮১ সালে টেস্ট পর্যায়ের খেলা পরিচালনার সুযোগ পান তিনি।
২৯ ডিসেম্বর, ২০১৭ তারিখে ৮১ বছর বয়সে ক্লাইড কাম্বারব্যাচের দেহাবসান ঘটে।
বাংলাদেশ–সিঙ্গাপুর সম্পর্ক
বাংলাদেশ-সিঙ্গাপুর সম্পর্ক বলতে বাংলাদেশ এবং সিঙ্গাপুরের মধ্যকার দ্বিপাক্ষিক সম্পর্ককে বোঝানো হয়।
ইতিহাস
বাংলাদেশের স্বাধীনতা যুদ্ধের পর ১৯৭২ সালের ফেব্রুয়ারি মাসে সিঙ্গাপুর বাংলাদেশকে স্বীকৃতি দেয়। মোঃ মুস্তাফিজুর রহমান হচ্ছেন সিঙ্গাপুরে নিযুক্ত বাংলাদেশের হাই কমিশনার। বাংলাদেশের রাষ্ট্রপতি জিল্লুর রহমান ২০ মার্চ, ২০১৩ সালে সিঙ্গাপুরের একটি হাসপাতালে মারা যান।
২০১৬-এর ২০শে জানুয়ারি সিঙ্গাপুর ২৭জন নির্মাণ শ্রমিককে বহিষ্কার করে যারা বাংলাদেশে জঙ্গি তৎপরতা চালাতে পরিকল্পনা করছিল। এই দলটিকে সিঙ্গাপুরের প্রথম কোন জঙ্গি গোষ্ঠী হিসেবে আখ্যায়িত করা হয়। বাংলাদেশ তাদের ১৪ জনের বিরুদ্ধে জঙ্গিবাদ সম্পর্কিত মামলা দায়ের করে। ৩রা মে, ২০১৬-তে আরো ৮ বাংলাদেশী শ্রমিককে বহিষ্কার করা হয়, যাদের সাথে 'ইসলামি স্টেট টেরর গ্রুপের' সংশ্লিষ্টতা ছিল।
২০১৬-এর ৯ আগস্ট বাংলাদেশ এবং সিঙ্গাপুর যৌথভাবে বিদ্যুৎ উৎপাদনের একটি চুক্তিতে সই করে। নিরাপত্তা এবং বৈদেশিক সম্পর্ক বিষয়ক একজন সিনিয়র স্বরাষ্ট্র মন্ত্রী, মালিকি ওসমান ২০১৬ সালের ২৪ থেকে ২৬ অক্টোবর বাংলাদেশ সফর করে যান। ঐসময় তিনি সম্পর্ক উন্নয়ন ও জঙ্গিবাদ দমনে সহায়তার কথা উল্লেখ করেন।
অর্থনৈতিক সম্পর্ক
বাংলাদেশের মানবসম্পদ রপ্তানিতে বিশ্বে সিঙ্গাপুর হচ্ছে বৃহত্তম বাজারগুলোর মধ্যে অন্যতম। সিঙ্গাপুর এয়ারলাইন্স বাংলাদেশ থেকে এবং বাংলাদেশে ফ্লাইট পরিচালনা করে থাকে, যেখানে বিমান বাংলাদেশ এয়ারলাইন্স সিঙ্গাপুরে এবং সিঙ্গাপুর থেকে ফ্লাইট পরিচালনা করে।.
লিভার নীতি
লিভার রুল হচ্ছে এমন একটি নিয়ম যার মাধ্যমে সাম্যাবস্থায় বাইনারি ফেজ ডায়াগ্রাম এর প্রতিটি ফেজ বা দশার মোল ভগ্নাংশ (xi) অথবা ভর ভগ্নাংশ (wi) বের করা হয়। এই নিয়মের মাধ্যমে প্রদত্ত কোন বাইনারি সংযুতি (কম্পোজিশন) ও তাপমাত্রা যা লিকুইডাস ও সলিডাস রেখার মধ্যবর্তী অঞ্চলে অবস্থিত, তার কঠিন এবং তরল দশার পরিমাণ বের করা যায়।
লিভার রুল যা বিপরীত লিভার রুল নামেও পরিচিত, এভাবে বর্ণনা করা যেতে পারে- কোন সংকরে নির্দিষ্ট দশার আপেক্ষিক পরিমাণ ঐ সংকরের বিপরীত দিকে অবস্থিত টাই লাইনের দৈর্ঘ্যের সমানুপাতিক।
α এবং β দুটি দশা সংবলিত একটি সংকর বা মিশ্রণ যেখানে প্রতিটি দশা নিজেরা দুটি উপাদান A এবং B দ্বারা গঠিত, সেক্ষেত্রে লিভার নিয়ম অনুযায়ী α দশার ভর ভগ্নাংশের পরিমাণ
যেখানে
সবগুলো রাশি নির্দিষ্ট তাপমাত্রা বা চাপে হিসাবকৃত।
উপপাদন
ধরা যাক T তাপমাত্রার একটি সংকর ধাতু সাম্যাবস্থায় আছে যা উপাদান B এর w_{\rm B} পরিমাণ ভর ভগ্নাংশ নিয়ে গঠিত। আরো ধরা যাক T তাপমাত্রায় সংকরটি দুটি দশা  α এবং β সমন্বয়ে গঠিত যেখানে α দশার পরিমাণ, এবং β দশার পরিমাণ । সংকরে α দশার ভর m_\alpha হলে  β দশার ভর হয় , যেখানে m সংকরটির মোট ভর।
সংজ্ঞা অনুসারে, α দশায় B উপাদানের ভর, এবং β দশায় B উপাদানের ভর । এই দুটি পরিমাণ একসাথে যোগ করা হলে সংকরে উপাদান B এর সম্পূর্ণ ভরের পরিমাণ পাওয়া যায় যা । অতএব,
পুনঃবিন্যাস করে পাওয়া যায়
এই ভগ্নাংশটিই সংকরে α দশার ভর ভগ্নাংশ।
হিসাব
থাম্ব|400x400পিক্সেল| টাই লাইন (LS) সংবলিত একটি বাইনারি আইসোমরফাস ফেজ ডায়াগ্রাম। x অক্ষটি উপাদান A ও B এর ভর ভগ্নাংশ নির্দেশ করছে।
বাইনারি ফেজ ডায়াগ্রাম
প্রতিটি উপাদানের ভর ভগ্নাংশ বের করার জন্য শুরুতে ফেজ ডায়াগ্রামে একটি টাই লাইন টানা হয়; যা ডানের ফেজ ডায়াগ্রামে রেখাংশ LS দ্বারা নির্দেশিত হচ্ছে। এই টাই লাইনটি নির্দিষ্ট সংযুতির (কম্পোজিশন) জন্য নির্দিষ্ট তাপমাত্রায় অনুভূমিক ভাবে এক দশা থেকে অন্য দশা পর্যন্ত টানা হয়  (এক্ষেত্রে তরল থেকে কঠিন পর্যন্ত)। লিকুইডাস রেখার উপর উপাদান B এর ভর ভগ্নাংশের পরিমাণ wBl (চিত্রে wl দ্বারা দেখানো হয়েছে) এবং সলিডাস রেখার উপর উপাদান B এর ভর ভগ্নাংশ wBs (চিত্রে ws দ্বারা দেখানো হয়েছে)। কঠিন এবং তরলের ভর ভগ্নাংশ নিম্নের লিভার রুল সমীকরণ ব্যবহার করে হিসাব করা যেতে পারে:
যেখানে wB প্রদত্ত সংযুতির (কম্পোজিশন) জন্য উপাদান B এর ভর ভগ্নাংশ (চিত্রে wo দ্বারা দেখানো হয়েছে)।
ভগ্নাংশটির লব কোন সংযুতির জন্য (কম্পোজিশন) লিভারের বিপরীত বাহু দিয়ে নির্দেশিত হয়। উদাহরণ হিসেবে যদি কঠিন দশার ভর ভগ্নাংশ বের করতে বলা হয়, তাহলে সংকরের প্রকৃত সংযুতি (কম্পোজিশন) ও তরলের সংযুতির (কম্পোজিশন) বিয়োগফল কে লিভারের সম্পূর্ণ বাহুর দৈর্ঘ্য দিয়ে ভাগ করার মাধ্যমে পাওয়া যায়। যদি বুঝতে সমস্যা হয় কেন এমনটা হয় তাহলে এভাবে চিন্তা করা যেতে পারে, যখন wo যত wl এর দিকে অগ্রসর হয় সংকরে তরলের পরিমাণ তত বৃদ্ধি পেতে থাকবে।
ইউটেকটিক ফেজ ডায়াগ্রাম
থাম্ব|350x350পিক্সেল| টাই লাইনটি আলফা ও তরল মিশ্রিত দুই দশার অঞ্চলে অবস্থিত এই ধরনের ফেজ ডায়াগ্রামে একাধিক দ্বি-দশা অঞ্চল থাকে। টাই লাইনটি আলফা সলিড দশা থেকে থেকে তরল পর্যন্ত আঁকা হয়েছে। এই রেখার কোন নির্দিষ্ট বিন্দুতে একটি উল্লম্ব রেখা এঁকে সরাসরি লেখচিত্র থেকে x অক্ষের উপাদানের ভর ভগ্নাংশ বের করা যায়। একই সমীকরণ ব্যবহার করে কোন দশায় সংকরের ভর ভগ্নাংশ বের করা যায়, যেমন wl তরল দশায় সম্পূর্ণ নমুনার ভর ভগ্নাংশ নির্দেশ করে। <references group="তথ্যসূত্র"/>
বাসুদেবপাড়া
বাসুদেবপাড়া দক্ষিণ-মধ্য বাংলাদেশের বরিশাল বিভাগের বরিশাল জেলায় অবস্থিত একটি গ্রাম।
বিদার বিমানবন্দর
বিদার বিমানবন্দর, বিদার এয়ার ফোর্স স্টেশন নামেও পরিচিত,         ভারতের কর্ণাটকের বিদার, চিদারিতে অবস্থিত সামরিক সুবিধা সংবলিত একটি ঘরোয়া বিমানবন্দর।
বিদার দক্ষিণ ভারতের প্রাচীনতম সামরিক বিমান ঘাঁটি গুলির একটি। এখানে বিদার এয়ার ফোর্স স্টেশনটি ভারতীয় বিমান বাহিনী দ্বারা পরিচালিত একটি প্রশিক্ষণ বিদ্যালয় এবং এছাড়াও সূর্যকিরণ এরোব্যাটিক্স টিম (স্কেট) এর একটি ঘাঁটি। বিদার একটি বেসামরিক বিমানবন্দর থাকার দীর্ঘ চাহিদার পরিপ্রেক্ষিতে ভারতীয় বিমান বাহিনী তাদের বিমান ঘাঁটিটি বাণিজ্যিক ফ্লাইট পরিচালনার জন্য ব্যবহার করতে দেওয়ার জন্য সম্মত হয়। ২০০৮-০৯ সালে বিদার গুরুদ্বারে গুরু-তা-গাদ্দি উদযাপনের আগে একটি সিভিল টার্মিনাল নির্মিত হয়।
বিদার বিমান বাহিনী স্টেশন
ভারতীয় বিমান বাহিনী এখান থেকে বিমান বাহিনীর অ্যাকাডেমির মাধ্যমে উন্নত জেট প্রশিক্ষণ বিমান কিরণ এমকে ২ পরিচালনা করে। এছাড়াও বিমানবাহিনীর বিশেষ দক্ষ দল সূর্য কিরণের একটি ঘাঁটি।
নেপাল ভাষা
নেপাল ভাষা (দেবনাগরী: नेपाल भाषा)বা নেওয়ারি ভাষা নেপালে প্রচলিত একটি ভাষা।এটি ভোট-বর্মা ভাষা গোষ্ঠীর অন্তর্গত।তবু এতে সংস্কৃত ও অন্য় ভারতীয় ভাষার প্রভাব স্পষ্ট দেখা যায়। অনেক মহাযান বৌদ্ধশাস্ত্র প্রাচীন নেওয়ারি ভাষায়  অনুবাদ করা হয়েছিল । এছাড়া নেওয়ারি ভাষায় রচিত সাহিত্যের এক অপূর্ব নিদর্শন পাওয়া গেছে। অষ্টাদশ শতকে গোর্খা শাসনের পত্তনের পর নেওয়ারি সাহিত্যকর্মে বাঁধা পড়ে। বিংশ শতকের দ্বিতীয়ার্ধে নেওয়ারি ভাষা ও সাহিত্যের অধ্যয়ন নেপালে পুনরায় শুরু হয়। এটি নেপালের অতি প্রাচীন জাতি নেওয়ারদের নিজস্ব ভাষা ।
পুণ্য শ্রীনিবাস
পুণ্য শ্রীনিবাস (তামিল: புண்ய ஸ்ரீநிவாஸ்) ভারতের একজন পেশাদার বীণা বাদক এবং কণ্ঠশিল্পী।
কর্মজীবন
তিনি ২০ বছর বয়সে অল ইন্ডিয়া রেডিওর একজন 'এ' গ্রেড শিল্পী হিসাবে অন্তর্ভুক্ত হন। ভারতের চেন্নাইয়ের সমস্ত প্রধান সভায় তিনি পরিবেশনা করেন, এছাড়াও তিনি হায়দরাবাদ, ত্রিবান্দ্রম, বেঙ্গালুরু, বোম্বে, দিল্লি, কলকাতা এবং বিদেশে ইউরোপ, বেলজিয়াম, মার্কিন যুক্তরাষ্ট্র, সিঙ্গাপুর, নিউ ইয়র্ক, লন্ডন, দুবাই, ফ্রান্স, ইসরায়েল এবং জেরুজালেম এর মতো দেশে ও শহরে তার প্রদর্শনী প্রসারিত করেছিলেন।
তিনি বিখ্যাত ভারতীয় তবলা বাদক ওস্তাদ জাকির হুসেইন, ব্রিটিশ সঙ্গীতজ্ঞ জন ম্যাকলাফ্লিন, আমেরিকান জাজ শিল্পী ম্যাথিউ গ্যারিসন এবং ভারতীয় ম্যান্ডোলিন বাদক ইউ. শ্রিনিবাসের সাথেও যৌথ পরিবেশনা করেছেন।
তিনি তাঁর গজল অ্যালবামগুলিতে গায়ক হরিহরণের পক্ষেও পরিবেশনা করেছেন এবং তাদের একটি অ্যালবাম কলোনিয়াল কাজিনের জন্য পরিবেশনা করেছেন।
আজ অবধি তিনি বীণা বাদক হিসাবে ৫০০০ রেকর্ডিং প্রকাশ করেছেন। তিনি তার বহুমুখী প্রতিভা এবং দ্ব্যর্থহীনতার জন্যও পরিচিত, এবং সম্প্রতি বেহালা বাদক ভি. এস. নরসিমহানের সাথে বাচের দ্বৈত বেহালা কনসার্টও করেছেন। তিনি এশিয়ার বিভিন্ন অঞ্চলের মহিলা শিল্পীদের অংশ গ্রহণে ধারণাগত জাপানি অ্যালবাম 'এশিয়ান মুজে' এর জন্য একটি সুরও রচনা করেছেন। তাঁর ব্যান্ড পঞ্চজন্যম এর মাধ্যমে তিনি বীণায় বিভিন্ন জনপ্রিয় সংগীতের ধারা নিয়ে এসেছেন।
তিনি "বীণা ইন বীণা" নামে একটি অ্যালবাম প্রকাশ করেছিলেন যেখানে ভারতীয় সঙ্গীত উপকরণ বীণাকে ভিন্ন মাত্রা দিয়েছিল এবং তা বিশ্বব্যাপী জনপ্রিয় হয়ে ওঠে। তিনি এই অ্যালবামটিকে অনুসরণ করে "সাউন্ড অফ সোয়ান" নামে আরেকটি অ্যালবাম প্রকাশ করেছিলেন।
তথ্যসূত্র
https://web.archive.org/web/20120110082602/http://punyasrinivas.com/beginnings
https://web.archive.org/web/20120126041300/http://punyasrinivas.com/bio
https://web.archive.org/web/20120306033120/http://punyasrinivas.com/growth
নাকাব (২০১৮-এর চলচ্চিত্র)
নাকাব হচ্ছে ২০১৮ সালে মুক্তিপ্রাপ্ত একটি বাংলা ভাষার অতিপ্রাকৃত মারপিট, হাস্যরসাত্বক-রোমহর্ষক চলচ্চিত্র। চলচ্চিত্রটি পরিচালনা করেছেন রাজীব কুমার বিশ্বাস এবং শ্রী ভেঙ্কটেশ ফিল্মসের ব্যানারে প্রযোজনা করেছেন শ্রীকান্ত মোহতা এবং মাহেন্দ্র সোনি। চলচ্চিত্রটিতে প্রধান ভূূমিকায় অভিনয় করেছেন শাকিব খান, নুসরাত জাহান এবং সায়ন্তিকা বন্দ্যোপাধ্যায়।    পাশাপাশি এর সহ ভূূূমিকায় অভিনয় করেছেন রুদ্রনীল ঘোষ, সুদীপ মুখোপাধ্যায়, অমিত হাসান, খরাজ মুখোপাধ্যায় এবং সাদেক বাচ্চু সহ অন্যান্যরা। চলচ্চিত্রটি ২০১৫ সালের তামিল চলচ্চিত্র মাসু ইন্জ্ঞার মাসিলামানি-এর আনুষ্ঠানিক পুনর্নির্মাণ।